**Грамадская культурніцкая кампанія «Будзьма беларусамі!»** — грамадская кампанія, ініцыятарам і каардынатарам якой з'яўляецца Міжнароднае грамадскае аб'яднанне «Згуртаванне беларусаў свету „Бацькаўшчына"». Дзейнічае з 1 кастрычніка 2008 года дзеля паглыблення нацыянальнай ідэнтычнасці беларусаў. Кампанію падтрымліваюць грамадскія ініцыятывы, бізнес, інфармацыйныя агенцтвы, спартовыя клубы, творцы, розныя актыўныя і крэатыўныя людзі, якія падзяляюць агульную мэты «Будзьма беларусамі!». Каардынатарамі кампаніі з'яўляюцца Алена Макоўская і Ніна Шыдлоўская.

Мэта кампаніі — развіццё беларускага грамадства на глебе нацыянальных каштоўнасцяў. «Будзьма беларусамі!» дапамагае ўсвядоміць і папулярызуе каштоўнасці, што ёсць у нашых людзях, мове, шматвяковай гісторыі і культуры Беларусі. Для нас галоўнае — павага чалавека да беларускай культуры, а не яго этнічная прыналежнасць.

У межах кампаніі ладзіцца шэраг мерапрыемстваў, якія дэманструюць, што беларуская культура — сучасная і перспектыўная, а беларуская мова — якасны сродак камунікацыі. Пачынаючы з 2013 года кампанія ідзе пад слоганам «Культура паляпшае жыццё!», дзе паняцце «культура» ўжываецца ў шырокім значэнні: не толькі мастацтва, а найперш сістэма каштоўнасцяў, якімі кіруецца ў сваім жыцці чалавек штодня. Гэта і побыт, і стасункі з блізкімі, і сацыяльная адказнасць, і партнёрства, і шмат іншага.

Сярод самых адметных праектаў кампаніі — штогадовы фестываль беларускамоўнай рэкламы і камунікацыі «Аднак!», ток-шоў і «Кірмашы праектаў», камунікацыйныя праграмы «Краіна цмокаў» і «Культура паляпшае жыццё», музычныя праекты «Budzma The Best Rock / Budzma The Best Rock/New», «Тузін. Перазагрузка», «Будзьма! Тузін. Перазагрузка-2», мультфільм «Будзьма беларусамі», серыя фільмаў-вандровак «Край|BY».

Сайт кампаніі — budzma.by — стаў адметным[*крыніца?*] інфармацыйным рэсурсам, унікальнай[*крыніца?*] пляцоўкай, дзе можна знайсці не толькі культурніцкія навіны і абвесткі, але і цікавыя[*крыніца?*] анлайн-праекты, дыскусійныя матэрыялы на актуальныя для грамадства тэмы і шмат іншай карыснай[*крыніца?*] інфармацыі.

Напрыканцы чэрвеня 2023 года сайт і Telegram-канал праекта прызналі экстрэмісцкімі матэрыяламі ў Беларусі.

Узнагароды і прэміі
-------------------

* Люблю Беларусь (2010)

Гл. таксама
-----------

* Будзьма беларусамі, мультфільм

Зноскі
------

1. ↑  У Менску прэзэнтавалі кампанію "Будзьма!"  (бел.).  Радыё Свабодная Еўропа/Радыё Свабода (1 кастрычніка 2008). Архівавана з першакрыніцы 27 студзеня 2020. Праверана 27 студзеня 2020.
2. ↑  *Бондар, Алесь*. Як беларусізаваць беларусаў?  (бел.).  Наша Ніва (2 кастрычніка 2008). Архівавана з першакрыніцы 5 кастрычніка 2008. Праверана 27 студзеня 2020.
3. ↑  Фестываль беларускамоўнай рэкламы і камунікацыі «Аднак!»
4. ↑  «Кірмашы праектаў»
5. ↑  «Краіна цмокаў»
6. ↑  «„Будзьма!" прэзентуе канцэпт „Культура паляпшае жыццё"»
7. ↑  «Анімацыйны фільм „Будзьма беларусамі!"»
8. ↑  «Край|BY»
9. ↑  Прызналі «экстрэмісцкімі» сайт і сацсеткі праекта «Будзьма беларусамi» **(нявызн.)**. *Наша Ніва* (30 чэрвеня 2023).
10. ↑  Прэмію «Люблю Беларусь» нарэшце ўручылі ляўрэатам  (бел.). *Радыё Свабода* (20 лютага 2010). Архівавана з першакрыніцы 20 сакавіка 2021. Праверана 20 сакавіка 2021.

Спасылкі
--------

* Сайт ГКК «Будзьма беларусамі!»

| ⛭Беларускія інтэрнэт-медыя |
| --- |
| 
* 34mag
* Abw.by
* Afn.by
* Av.by
* Banki24.by
* BelRetail.by
* Blizko.by
* CityDog
* Dev.by
* Lixtar Media
* MOST Media
* Myfin.by
* Office Life
* Onliner.by
* PALATNO Media
* Press Club Belarus
* Realt.by
* Reform.by
* Sputnik Беларусь
* Telegraf.by
* Tribuna.com
* TUT.BY
* Zerkalo

* Беларускі партызан
* Беларускі расследавальніцкі цэнтр
* Белліт
* Белорусы и рынок
* БелНовости
* Белновости
* Белсат
* Будзьма беларусамі!
* Еўрарадыё
* Маланка Медиа
* Медиазона Беларусь
* МотолькоПомоги
* Наша Ніва
* НВ-ОНЛАЙН
* Новы Час
* План Б
* Прессбол
* Про бизнес
* Радыё Рацыя
* Радыё «Свабода»
* Радыё Ўнэт
* Салідарнасць
* Смартпресс
* СНплюс
* Сойка
* Точка BY

 |